Histamínová a laktózová intolerancia: Je Torvacad bezpečný?
Dobrý deň , mám histamin a laktózu a užívam torvacad môže ho užívať ? Ďakujem
Dobrý deň,
ďakujeme za Vašu otázku.
Liek Torvacard Novum obsahuje monohydrát laktózy. Pacienti so zriedkavými dedičnými problémami galaktózovej intolerancie, celkovým deficitom laktázy alebo glukózo-galaktózovou malabsorpciou nesmú užívať tento liek. V prípade laktózovej intolerancie je odpoveď organizmu na užívanie takýchto liekov individuálna, závisí od stupňa jej závažnosti. To platí aj v prípade potvrdenej histamínovej intolerancie. Vo väčšine prípadov je podstatná individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie. Preto je potrebné si odsledovať individuálnu odpoveď organizmu a pri výskyte akýchkoľvek ťažkostí sa obráťte na lekára.
Prajem pekný zvyšok dňa.
S pozdravom
PharmDr. Veronika Kiabová